Babelscape/SREDFM huggingface dataset:
Γυαλιά

thumb|200 px|Γυαλιά ηλίου
Πορτραίτο του ζωγράφου [[Ενρί Ματίς]], ο οποίος φοράει γυαλιά
Με το όνομα γυαλιά (πληθυντικός του γυαλί) ονομάζεται ένα εργαλείο με το οποίο βελτιώνεται η όραση όταν υπάρχουν διαθλαστικές ανωμαλίες στα μάτια, ή για την προστασία τους από έντονο φως ή από ξένα σώματα (όπως π.χ. τη σκόνη).

Το εργαλείο αυτό αποτελείται από δυο κομμάτια γυαλί, ένα για κάθε μάτι, τα οποία συγκρατούνται από ένα πλαίσιο, το οποίο καταλήγει να στερεώνεται στα αυτιά. Καθένα από τα δύο αυτά κομμάτια κατασκευάζεται με τέτοια χαρακτηριστικά ώστε να διορθώνονται οι διαθλαστικές ανωμαλίες του κάθε ματιού και να βελτιώνεται η όραση του ανθρώπου. Σε περίπτωση που τα γυαλιά προορίζονται για την προστασία των ματιών από τον ήλιο, τα γυαλιά είναι χρωματιστά και ονομάζονται "γυαλιά ηλίου".
Ρόμπερτ Μπράουν

Ο Ρόμπερτ Μπράουν (Robert Brown, 21 Δεκεμβρίου 1773- 10 Ιουνίου 1858) ήταν Σκωτσέζος ιατρός και βοτανολόγος.
Χάγκεν Κλάινερτ

Ο Χάγκεν Κλάινερτ γεννήθηκε στις 15 Ιουνίου 1941 στο Φέστενμπεργκ, στην Γερμανία, (τώρα Twardogóra, Πολωνία). Είναι καθηγητής Θεωρητικής Φυσικής στο Ελεύθερο Πανεπιστήμιο του Βερολίνου, Γερμανίας (από το 1968), 
επίτιμος διδάκτωρ στο 
Δυτικό Πανεπιστήμιο της Τιμισοάρας, (Timişoara), και 
στο 
Κιργκιζικό-Ρωσικό Σλαβικό Πανεπιστήμιο, (Bishkek). 
Είναι επίσης
επίτιμο μέλος
Russian Academy of Creative Endeavors. Για τις συνεισφορές στην φυσική στοιχειωδών σωματιδίων και στερεάς κατάστασης απονεμήθηκε το 2008 το βραβείο Μαξ Μπορν με μετάλλιο.
Με την συνεισφορά του στην δημοσίευση προς τιμήν της 100ής επετείου από την γέννηση του Λεβ Λαντάου βραβεύτηκε το 2008 με το μετάλλιο Μαγιοράνα.
Λαΐας

O Λαΐας ήταν μυθικός βασιλιάς της Πίσας στην αρχαία Ηλεία.

Ήταν γιος του Όξυλου , τον οποίο και διαδέχτηκε, και της Πιερίας. Αδελφοί του ήταν οι Αιτωλός και Ανδραίμονας, εγγονός του Αίμονα και της Γόργης.
Αμβρόσιος Πλυτάς

Ο Αμβρόσιος Πλυτάς (1886 - 15 Σεπτεμβρίου 1964) ήταν δήμαρχος Αθηναίων, πατέρας του επίσης δημάρχου Αθηναίων Γεωργίου Πλυτά.
Σιλβέστερ Σταλόνε

Ο Μάικλ Σιλβέστερ Γκαρντέτσιο Σταλόνε (Michael Sylvester Gardenzio Stallone, Νέα Υόρκη, 6 Ιουλίου 1946), ευρύτερα γνωστός ως Σιλβέστερ Σταλόνε, είναι Ιταλοαμερικανός ηθοποιός, σεναριογράφος και σκηνοθέτης.

Γεννήθηκε στη Νέα Υόρκη. Σε ηλικία 15 ετών πήρε υποτροφία για το Αμερικανικό Κολέγιο της Ελβετίας στη Γενεύη και έπειτα σπούδασε υποκριτική στο πανεπιστήμιο του Μαϊάμι.

O Σταλόνε είναι ευρέως γνωστός από τον ρόλο του Ρόκυ Μπαλμπόα, τον οποίο δημιούργησε ο ίδιος. Η ιδέα για την ταινία ήρθε το 1975, όταν παρακολούθησε τον αγώνα του Μοχάμεντ Άλι με τον Τσακ Γουέπνερ. O Σταλόνε έγραψε το σενάριο της ταινίας Ρόκυ
και ύστερα προσπάθησε να το προωθήσει σε κάποιον παραγωγό κινηματογραφικών ταινιών που να ενδιαφερόταν. Οι Ρόμπερτ Τσάρτοφ και Ίργουιν Γουίνκλερ εντυπωσιάστηκαν από το σενάριο και έτσι ξεκίνησαν τη συνεργασία τους. Η ταινία ήταν υποψήφια σε 10 κατηγορίες στα Βραβεία Όσκαρ του 1977, αποσπώντας τα βραβεία της Καλύτερης Ταινίας, της Καλύτερης Σκηνοθεσίας και του Καλύτερου Μοντάζ. Ο ίδιος ο Σταλόνε ήταν υποψήφιος στις κατηγορίες του καλύτερου σεναριογράφου και του καλύτερου πρωταγωνιστικού ρόλου.

μικρογραφία|Ο Σιλβέστερ Σταλόνε στο ρόλο του Τζων Ράμπο στην ταινία Ράμπο ΙΙΙ (Rambo III)
Ο Σταλόνε πρωταγωνίστησε και έγραψε το σενάριο για το "Ρόκυ 2" (1979), το "Ρόκυ 3" (1982), το "Ρόκυ 4" (1985) και το "Ρόκυ 5" (1990). Επίσης, έχει ταυτιστεί με το ρόλο του "Ράμπο", στις ομώνυμες ταινίες στις οποίες έχει πρωταγωνιστήσει το 1982, το 1985 και το 1988.

Έγραψε το σενάριο, πρωταγωνίστησε και επιμελήθηκε τη σκηνοθεσία των ταινιών "Ρόκυ Μπαλμπόα" (2006) και του "Τζον Ράμπο" (2008).
Βραβεύτηκε με Χρυσή Σφαίρα για την ερμηνεία του στην ταινία "Creed" το 2015.
Αρμένιοι

μικρογραφία
Οι Αρμένιοι (Αρμενικά: հայեր, hɑjɛɾ]) είναι μια εθνοθρησκευτική ομάδα ιθαγενής στα αρμενικά υψίπεδα.

Οι Αρμένιοι αποτελούν τον κύριο πληθυσμό της Αρμενίας και της ντε φάκτο ανεξάρτητης Δημοκρατίας του Ναγκόρνο-Καραμπάχ. Υπάρχει μια ευρεία διασπορά εκατομμυρίων ανθρώπων με πλήρη ή μερική αρμενική καταγωγή που ζουν εκτός της σύγχρονης Αρμενίας. Οι μεγαλύτεροι πληθυσμοί Αρμενίων υπάρχουν σήμερα στη Ρωσία, τις Ηνωμένες Πολιτείες, τη Γαλλία, τη Γεωργία, το Ιράν, την Ουκρανία, τον Λίβανο και τη Συρία. Με τις εξαιρέσεις του Ιράν και τα πρώην σοβιετικά κράτη, η σημερινή αρμενική διασπορά σχηματίστηκε κυρίως ως αποτέλεσμα της Αρμενικής Γενοκτονίας.

Οι περισσότεροι Αρμένιοι ασπάζονται την Αρμενική Αποστολική Εκκλησία, μια μη Χαλκηδόνια εκκλησία, η οποία είναι επίσης η παλαιότερη εθνική εκκλησία στον κόσμο. Ο Χριστιανισμός άρχισε να εξαπλώνεται στην Αρμενία αμέσως μετά τον θάνατο του Ιησού, χάρη στις προσπάθειες δύο από τους αποστόλους του, του Θαδαίου και του Βαρθολομαίου. Στις αρχές του 4ου αιώνα, το Βασίλειο της Αρμενίας ήταν το πρώτο κράτος που υιοθέτησε το Χριστιανισμό ως επίσημη θρησκεία του κράτους, με την οποία ο προηγουμένως κυρίαρχος Ζωροαστρισμός και ο παγανισμός στην Αρμενία μειώθηκαν σταδιακά.

Τα Αρμενικά είναι μια Ινδοευρωπαϊκή γλώσσα. Διαθέτουν δύο αμοιβαία κατανοητές και γραπτές μορφές: την Ανατολική Αρμενική, που σήμερα ομιλείται κυρίως στην Αρμενία, το Ναγκόρνο-Καραμπάχ, το Ιράν και τις πρώην σοβιετικές δημοκρατίες, και τη Δυτική Αρμενική, που χρησιμοποιείται στην ιστορική Δυτική Αρμενία και, μετά από την Αρμενική Γενοκτονία, κυρίως στις κοινότητες της Αρμενικής Διασποράς. Το μοναδικό αρμενικό αλφάβητο επινοήθηκε το 405 μ.Χ. από τον Μεσρώπ Μαστότς.
Μπανόβινα του Βαρδάρη

thumb|250px|Η Μπανόβινα του Βαρδάρη το 1931.
Το 1941-44 η Μπανόβινα του Βαρδάρη διαμοιράστηκε ανάμεσα στη [[Βουλγαρία]] και την [[Αλβανία]].

Η Μπανόβινα του Βαρδάρη (σερβοκροατικά: Вардарска бановина, προφ. "Βάρνταρσκα Μπανόβινα") ήταν μια επαρχία ή "μπανόβινα" του Βασιλείου της Γιουγκοσλαβίας μεταξύ των ετών 1929 και 1941. Πρωτεύουσα της επαρχίας ήταν τα Σκόπια και περιλάμβανε το έδαφος που σήμερα ανήκει στη Βόρεια Μακεδονία, αλλά και περιοχές που υπάγονται σήμερα στο Κοσσυφοπέδιο και τη Σερβία. Το όνομα στην επαρχία δόθηκε από τον ποταμό Αξιό, που είναι γνωστός στα βαλκανικά κράτη και ως "Βαρδάρης".
Οθωμανική περίοδος στην Ελλάδα

280px|right|thumb|Τμήμα του χάρτη "Η Οθωμανική Αυτοκρατορία το 1801". Από το William Miller, "The Ottoman Empire, 1801-1913", Cambridge University Press, 1913

Οθωμανική περίοδος στην Ελλάδα ή και Τουρκοκρατία, όπως επικράτησε να λέγεται, χαρακτηρίζεται η χρονική περίοδος κατά την οποία η Οθωμανική Αυτοκρατορία ασκούσε κυριαρχία στον γεωγραφικό χώρο της σημερινής Ελλάδας και γενικά σε περιοχές κατοικούμενες διαχρονικά και όχι μόνο, σε μικρό ή μεγάλο βαθμό, από Έλληνες.

Συμβατικά η οθωμανική περίοδος αρχίζει με την άλωση της Κωνσταντινούπολης το 1453, αν και η διείσδυση των Οθωμανών στον ευρύτερο ελληνικό χώρο, Μικρά Ασία και Νότια Βαλκανική, ξεκινάει από παλαιότερα. Εάν θεωρήσουμε ότι αυτός ο χώρος ήταν όλη η Μικρά Ασία και η ελληνική χερσόνησος, τότε η οθωμανική παρουσία θεωρητικά αρχίζει από το 1071, αν και η παρουσία των Οθωμανών ως κυριαρχία στην περιοχή εδραιώνεται μόνο κατά τον 15ο αιώνα. Η εξάπλωση των Οθωμανών στον χώρο αυτόν ήταν σταδιακή και προοδευτικά κατέκτησαν όλη την έκταση της σημερινής Ελλάδας, εκτός των Ιονίων νήσων και κάποιων μικρών περιοχών. Οι Έλληνες έκαναν αρκετές επαναστάσεις και τοπικές εξεγέρσεις κατά της Οθωμανικής Αυτοκρατορίας. Η τελευταία ήταν η Επανάσταση του 1821, μετά την οποία ιδρύθηκε το ανεξάρτητο Ελληνικό κράτος και όπου τυπικά τελειώνει η Τουρκοκρατία, αν και δεν έχουν απελευθερωθεί ακόμα όλες οι περιοχές της σημερινής επικράτειας της Ελλάδας, ιδίως στα βόρειο τμήμα της.
Φίλις Γουίτνεϊ

Η Φίλις Γουίτνεϊ ("Phyllis Ayame Whitney", 9 Σεπτεμβρίου 1903 - 8 Φεβρουαρίου 2008) ήταν Αμερικανίδα συγγραφέας έργων μυστηρίου. Συνέγραψε περισσότερα από 70 μυθιστορήματα. Στα περισσότερα από τα έργα της ο αναγνώστης μπορεί να δει εξωτικά τοπία. Αξιοσημείωτο είναι το γεγονός ότι τα βιβλία της απευθύνονται τόσο σε ενήλικες όσο και σε παιδιά.
Σιδηροδρομική Γραμμή Αμυνταίου - Κοζάνης

thumb|right|Ο Σιδηροδρομικός Σταθμός Κοζάνης (2007)
Η Σιδηροδρομική Γραμμή Αμυνταίου - Κοζάνης είναι σιδηροδρομική γραμμή του Οργανισμού Σιδηροδρόμων Ελλάδας. Έχει μήκος 59 χιλιόμετρα και είναι κανονικού εύρους. Η κατασκευή της ξεκίνησε από τους Σιδηροδρόμους Ελληνικού Κράτους τον Ιανουάριο του 1951. Αποτελεί κλάδο της γραμμής Θεσσαλονίκης - Φλώρινας, η οποία λειτουργεί από το 1882. Η γραμμή περνά μέσα από την Πτολεμαΐδα, τα εργοστάσια της Δημόσιας Επιχείρησης Ηλεκτρισμού και καταλήγει στα νότια της πόλης της Κοζάνης. Η κατασκευή της ολοκληρώθηκε τον Δεκέμβριο του 1954.

thumb|right|Η Σιδηροδρομική γραμμή Αμυνταίου - Κοζάνης και η μελλοντική επέκταση προς Καλαμπάκα, τμήμα του δυτικού σιδηροδρομικού άξονα της Ελλάδας.

Το αρχικό σχέδιο ήταν η σύνδεση της Δυτικής Μακεδονίας με τη Θεσσαλία και την Κεντρική Ελλάδα. Για το σκοπό αυτό είχε κατασκευαστεί νωρίτερα η γραμμή Καρδίτσα - Τρίκαλα - Καλαμπάκα. Η βελγική εταιρεία όμως που είχε αναλάβει το έργο, δε συμφώνησε με την ελληνική κυβέρνηση και η γραμμή Κοζανη - Γρεβενά - Καλαμπάκα δεν ολοκληρώθηκε ποτέ. Αποτέλεσε όμως από τότε προεκλογική υπόσχεση πολλών υποψήφιων πολιτικών.

Διακλαδώσεις βιομηχανικών γραμμών, τη συνδέουν με τα εργοστάσια της Δ.Ε.Η. στην Πτολεμαΐδα και τον Άγιο Δημήτριο, οι οποίες χρησιμοποιούνται κυρίως από εμπορευματικά τρένα τα οποία μεταφέρουν πετρέλαιο. Μία άλλη διακλάδωση προς το εργοστάσιο λιπασμάτων της ΑΕΒΑΛ, δεν χρησιμοποιείται πλέον. Η γραμμή επίσης χρησιμοποιείται για τη μεταφορά ζαχαροτεύτλων στο εργοστάσιο της Ελληνικής Βιομηχανίας Ζάχαρης στο Πλατύ Ημαθίας.

Η γραμμή Κοζάνη - Αμύνταιο ανακαινίστηκε από το 2003 - 2007.
Μιζένγκο Πίντα

Ο Μιζένγκο Πίντα (Mizengo Kayanza Peter Pinda) είναι Τανζανός πολιτικός, πρωθυπουργός της αφρικανικής χώρας από το Φεβρουάριο του 2008 ως τις 5 Νοεμβρίου 2015.
Δημήτριος Παπανικολής

thumb|240px|Η πυρπόληση του τουρκικού δίκροτου στο λιμάνι της Ερεσσού από τον Δ. Παπανικολή, έργο του Βολανάκη
Ο Δημήτριος Παπανικολής (1790 - 1855) ήταν σπουδαίος Έλληνας αγωνιστής κατά την Ελληνική Επανάσταση του 1821 και διάσημος πυρπολητής.
Λουίζα Μαουντμπάττεν

Η Λουίζα Μαουντμπάττεν (Αγγλικά: "Louise Mountbatten" ("πρώην" Πριγκίπισσα Λουίζα του Μπάττενμπεργκ), 13 Ιουλίου 1889 - 7 Μαρτίου 1965) ήταν βασίλισσα της Σουηδίας και δεύτερη σύζυγος του βασιλιά Γουσταύου ΣΤ΄ Αδόλφου της Σουηδίας.
Λούις Μαουντμπάττεν

Ο Λούις Μαουντμπάττεν, 3ος Κόμης Μαουντμπάττεν της Βιρμανίας (" Louis Francis Albert Victor Nicholas Mountbatten", 25 Ιουνίου 1900 – 27 Αυγούστου 1979) ήταν Άγγλος ευγενής και αξιωματικός του πολεμικού ναυτικού της Μεγάλης Βρετανίας.
Seether

Οι Seether είναι τριμελές σήμερα μουσικό συγκρότημα από τη Νότια Αφρική, ενεργοί από το 1999, που ανήκουν στην post-grunge και στην alternative metal σκηνή. Σήμερα ανήκουν στη δισκογραφική εταιρεία Wind-up Records. Η αρχική τους ονομασία ήταν Saron Gas αλλά άλλαξαν το όνομά τους το 2002, ταυτόχρονα με την κυκλοφορία του δεύτερού τους άλμπουμ, με τίτλο "Disclaimer".
Άντριου Μπερτιέ

Ο Άντριου Μπερτιέ ("Fra Andrew Bertie", πλήρες όνομα:"Andrew Willoughby Ninian Bertie", 15 Μαΐου 1929 - 7 Φεβρουαρίου 2008) ήταν πρίγκιπας και μέγας μάγιστρος του Κυρίαρχου Στρατιωτικού Τάγματος της Μάλτας και απόγονος της βρετανικής βασιλικής οικογένειας των Στιούαρτ από τη μητέρα του, τη Λαίδη Ιωάννα Κρίτστον Στιούαρτ. Το Τάγμα έχει status ανεξάρτητου κράτους.
Σωκράτης Κουγέας

Ο Σωκράτης Κουγέας (14 Σεπτεμβρίου 1877 - 27 Σεπτεμβρίου 1966) ήταν Έλληνας ακαδημαϊκός και συγγραφέας.
Δήμος Μουδανιών

Ο Δήμος Μουδανιών ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Νέας Προποντίδας. Είχε (πραγματικό) πληθυσμό 17.032 κατοίκους. Έδρα του Δήμου ήταν τα Νέα Μουδανιά. Στο δήμο περιλαμβάνονταν:

: Δ.δ. Νέων Μουδανιών -- τα Νέα Μουδανιά [ 6.475 ]
: Δ.δ. Αγίου Μάμαντος [ 1.377 ] 
::* ο Άγιος Μάμας [ 1.030 ] 
::* το Παπά Αλώνι [ 43 ] 
::* οι Πόρτες [ 304 ] 
: Δ.δ. Αγίου Παντελεήμονος -- ο Άγιος Παντελεήμων [ 442 ]
: Δ.δ. Διονυσίου [ 1.333 ] 
::* ο Διονυσίου [ 503 ] 
::* οι Μουριές [ 94 ] 
::* η Παραλία Διονυσίου [ 736 ] 
: Δ.δ. Ζωγράφου -- ο Ζωγράφου [ 389 ]
: Δ.δ. Νέας Ποτειδαίας -- η Νέα Ποτείδαια [ 1.588 ]
: Δ.δ. Πορταριάς -- η Πορταριά [ 1.405 ]
: Δ.δ. Σημάντρων -- τα Σήμαντρα [ 2.503 ]
: Δ.δ. Φλογητών -- τα Φλογητά [ 1.520 ]
Περικλής Ιωαννίδης

thumb|Προτομή του Αντινάβαρχου Περικλή Ιωαννίδη στην Ρόδο.
Ο τάφος του Περικλή Ιωαννίδη και της συζύγου του, πριγκίπισσας Μαρίας, στο [[Τατόι]]
Ο Περικλής Ιωαννίδης (1 Νοεμβρίου 1881 – 7 Φεβρουαρίου 1965) ήταν αντιναύαρχος του Ελληνικού πολεμικού ναυτικού.

Γεννήθηκε στην Κόρινθο και εισήλθε στην Σχολή Ναυτικών Δοκίμων, απ'όπου και αποφοίτησε. Υπήρετησε κατά τους Βαλκανικούς Πολέμους και κατά την περίοδο του Εθνικού Διχασμού τάχθηκε με το πλευρό του Βασιλιά. Το 1917 καταδικάστηκε λόγω των πολιτικών του φρονημάτων και φυλακίστηκε μέχρι το 1920. Μετά την πτώση του Βενιζέλου, συμμετείχε στην Μικρασιατική Εκστρατεία και προβιβάστηκε σε πλοίαρχο. Το 1922 αποστρατεύθηκε και το 1935 αποκαταστάθηκε. Τον ίδιο χρόνο αποχώρησε οριστικά από το Πολεμικό Ναυτικό λαμβάνοντας παράλληλα τον τίτλο του αντιναυάρχου. Στις 31 Μαρτίου του 1947 παρέλαβε τα Δωδεκάνησα ως αντιπρόσωπος της Ελλάδας από τους συμμάχους και διορίστηκε στρατιωτικός διοικητής των Δωδεκανήσων. Το 1958 ανακηρύχθηκε από τον Ναυτικό Όμιλο Ελλάδος επίτιμο μέλος του ενώ υπήρξε ευεργέτης της Ιστορικής και Εθνολογικής Εταιρείας της Ελλάδος.

Το 1920 ο Ιωαννίδης γνώρισε την πριγκίπισσα Μαρία της Ελλάδας και Δανίας, χήρα του Μεγάλου Δούκα της Ρωσίας, ο οποίος είχε πεθάνει το 1919, καθώς επέστρεφε με πολεμικό πλοίο στην Ελλάδα, του οποίου ήταν κυβερνήτης ο ίδιος. Τον Δεκέμβριο του 1922 ενώ βρισκόντουσαν σε εξορία παντρεύτηκαν στη Γερμανία. Την περίοδο 1922 - 1940 διέμενε στην Αγγλία και την Ιταλία.

Απεβίωσε στην Αθήνα στις 7 Φεβρουαρίου 1965 και ετάφη στο βασιλικό κοιμητήριο στο Τατόι.
Άγιος Μάμας

Ο Άγιος Μάμας (γεν. του Αγίου Μάμαντος), είναι Μικρασιάτης άγιος της Ορθόδοξης Εκκλησίας, ο οποίος έζησε στα μέσα του 3ου αιώνα (μ.Χ.) και μαρτύρησε επί Αυτοκράτορα Αυρηλιανού. Το όνομά του φέρουν σήμερα χωριά στην Ελλάδα, ενώ θεωρείται και ένας από τους μεγαλύτερους Αγίους στην Κύπρο, τη Σκύρο και την Κάσο. 
Η μνήμη του εορτάζεται στις 2 Σεπτεμβρίου.
Ευάγγελος Πολύζος

Ο Ευάγγελος Πολύζος (1943-2018) ήταν πολιτικός από την Πιερία. Διετέλεσε Δήμαρχος Κολινδρού και βουλευτής με τη Νέα Δημοκρατία (ΝΔ) την περίοδο 1996-2007. Από την 1η Ιανουαρίου 2011 ως τις 31 Αυγούστου 2014 ήταν Δήμαρχος στον Δήμο Πύδνας-Κολινδρού.
Trance

Η μουσική Trance είναι ένα είδος ηλεκτρονικής μουσικής. Ως όνομα ξεκίνησε το 1990 αλλά ουσιαστικά υπήρχαν μουσικοί παλιότερα που συνέθεταν μια πρώιμη μορφή της (Jean Michelle Jaare, Vangelis κ.α). Ξεκίνησε στην Γερμανία και στην Ολλανδία και αργότερα σε διάφορες άλλες χώρες της Ευρώπης (ως Rave μουσική) προτού φτάσει στην Αμερική.

H Trance περιλαμβάνει πολλά παρακλάδια, αλλά λιγότερο γνωστά και άλλα περισσότερο. Κάποια από αυτά είναι:

* Uplifting η αλλιώς Energy
* Beirut
* Goa
* Progressive
* Hardstyle
* Hard
* Psy (ύστερη μορφή της Goa Trance)
* Classic
* Classic Vocal Trance (κλασσική trance με φωνητικά)
* Vocal
* Euro
* Acid
* Cyber
* Dark
* Fantasy
* Pure
* Dream
* Tech Trance (Ένωση της Techno μουσικής με την Trance)
και καλλιτέχνες, όπως οι:

* Tiësto (ένας αρκετά μεγάλος μουσικός της σκηνής , που σταμάτησε να παράγει trance μουσική το 2008)
* Paul Van Dyk (εξίσου ένας από τους μεγαλύτερους κλασσικούς της Trance μουσικής που εκσυγχρόνισε την μουσική του μετά το 2007 , παρ'ολα αυτά παρέμεινε Trance)
* ATB (Ένας διαφορετικός μουσικός της σκηνής , με αρκετά του κομμάτια να περιλαμβάνουν πιανιστικές μελωδίες και παλιά του κομμάτια να παραπέμπουν σε καλοκαίρι)
* D-Devils (Hard Trance μουσικοί γνωστοί για το κομμάτι τους 6th gate)
* Armin van Buuren (Ένας από τους διασημότερους παραγωγούς της μουσικής αυτής, σε συνεργασία με τον Tiesto προ του 2000 έγινε γνωστός και ακόμα είναι από τους μεγαλύτερους)
* Cosmic Gate (Ξεκίνησαν με Hard Trance μουσική , πήγαν μέχρι το 2006 και το επόμενο τους album (2009) έδειξε ότι προχώρησαν σε Modern Trance μουσική)
* BT (Ένας πολύ ταλαντούχος συνθέτης, έπαιξε μεγάλο ρόλο στην σκηνή αυτή το 1993-2000 μετά συνέχισε σε ευρύτερη μορφή της Ηλεκτρονικής μουσικής αλλά ακόμα παράγει trance μουσική)
* NuNRG (Giuseppe Ottaviani και Andrea Ribecca) (Ένα Group: Energy/Uplifting Trance γνωστό για τα ενεργειακά κομμάτια του οπως το Butterfly και τα δυνατά Live του. Ο Ottaviani συνεχίζει στην Energy Trance)
* Ralphie B. (Ένας από τους ελάχιστους μουσικούς της σκηνής που παρέμειναν κλασσικοί μέχρι και σήμερα)

Οι ήχοι της Trance κυμαίνονται, αναλόγως το είδος από αρκετά μελωδικοί, ατμοσφαιρικοί, αλλά και σκληροί σε ορισμένες περιπτώσεις.Πιο διαφορετικά ειδή μουσικής , βάσει μελωδίας αλλά και βάσει Tempo είναι η Goa/ Psy Trance αλλά και η Hardstyle Trance. Ενώ πιο κλασσικά είδη της είναι η Classic Trance, η Hard Trance , η Energy/Uplifting Trance κ.α.
Όπως είναι γνωστό, η Trance όπως και γενικά η ηλεκτρονική μουσική, δημιουργείται μέσω χρήσης μουσικών προγραμμάτων ηλεκτρονικής μουσικής, μέσω φυσικά των ηλεκτρονικών υπολογιστών ή και μέσω πάλι της προηγούμενης διαδικασίας αλλά με την προσθήκη midi, δηλαδή καλωδίου που συνδέει τον υπολογιστή με συνθεσάιζερ.

Υπάρχουν πολλά επαγγελματικά μουσικά προγράμματα από τα οποία παράγεται Trance, όπως το FL Studio, το Q-Base, το Reason και άλλα.
Δολίος

Στην ελληνική μυθολογία ο Δολίος ήταν ένας από τους κηπουρούς δούλους του Οδυσσέα, που αναφέρεται στην "Οδύσσεια" του Ομήρου. Ο Δολίος περιποιόταν τα κτήματα του κυρίου του κατά την απουσία του και, αν και γέρος πια, αξιώθηκε να συναντήσει και πάλι το αφεντικό του. Ο Δολίος, όπως αναφέρει η "Οδύσσεια", είχε 6 γιους.
Δρυόπη

Στην ελληνική μυθολογία η Δρυόπη ήταν κόρη του βασιλιά Δρύοπα, που φύλαγε τα κοπάδια του πατέρα της κοντά στο όρος Οίτη. Οι Αμαδρυάδες την προσέλκυσαν στις συντροφιές τους και της δίδαξαν τους χορούς και τα τραγούδια που άρεσαν στους θεούς. Σε αυτό το περιβάλλον την είδε ο θεός Απόλλων και την ερωτεύθηκε. Για να την πλησιάσει, μεταμορφώθηκε σε χελώνα. Οι κόρες διασκέδασαν με το ζώο και τελικώς η Δρυόπη το μετέφερε στο ανάκτορο του Δρύοπα. Σε κατάλληλη ευκαιρία ο Απόλλων μεταμορφώθηκε από χελώνα σε φίδι και ενώθηκε με τη Δρυόπη, η οποία κατατρομαγμένη δεν είπε λέξη στους γονείς της. Παντρεύτηκε όσο πιο γρήγορα γινόταν τον Ανδραίμονα, γιο του Οξύλου. Από τον γάμο αυτό γεννήθηκε ο Άμφισσος, που ίδρυσε την ομώνυμη πόλη.

Μια μέρα πολλά χρόνια μετά, όταν η Δρυόπη πήγε να θυσιάσει στις Αμαδρυάδες κοντά σε ένα ναό του Απόλλωνα που είχε ιδρύσει ο γιος της, εκείνες από εξαιρετική εύνοια και φιλία τη σήκωσαν στα πέπλα τους και την πήραν για πάντα μαζί τους. Εκεί όπου έγινε αυτό υψώθηκε μία τεράστια λεύκα και μια πηγή ξεπήδησε από το έδαφος.

Ο Οβίδιος αναφέρει μία παραλλαγή, κατά την οποία η Δρυόπη, όταν ακόμα ο Άμφισσος ήταν μικρό παιδί, πήγε στο βουνό κοντά σε μία λίμνη με κρυστάλλινο νερό. Επιθυμούσε να θυσιάσει στις Νύμφες, αλλά είδε ένα δέντρο με υπέροχα άνθη, από τα οποία έκοψε μερικά για να τα δώσει στον Άμφισσο. Δεν γνώριζε ότι το δέντρο αυτό ήταν η μεταμόρφωση της Λοτίδας. Γι' αυτό είδε αμέσως να τρέχει αίμα από τα κλαδιά του δέντρου. Η Λοτίδα από τον θυμό της μεταμόρφωσε τη Δρυόπη σε ένα δένδρο όμοιο με τον εαυτό της. Το περιστατικό αυτό το είδαν από μακριά μερικά κορίτσια και είχαν την απερισκεψία να το διηγηθούν: Μεταμορφώθηκαν και αυτά σε πεύκα.
Αλέξης Τσίπρας

Ο Αλέξης Τσίπρας (Αθήνα, 28 Ιουλίου 1974) είναι Έλληνας πολιτικός, πρόεδρος του Συνασπισμού Ριζοσπαστικής Αριστεράς (ΣΥ.ΡΙΖ.Α.) και αρχηγός της αξιωματικής αντιπολίτευσης. Διετέλεσε πρωθυπουργός της Ελληνικής Δημοκρατίας (26 Ιανουαρίου 2015 – 27 Αυγούστου 2015 & 21 Σεπτεμβρίου 2015 – 8 Ιουλίου 2019), μετά τη νίκη του στις εκλογές του Ιανουαρίου 2015 και του Σεπτεμβρίου 2015. 

Ανέπτυξε πολιτική δράση από τα μαθητικά και τα φοιτητικά του χρόνια. Διετέλεσε πρόεδρος της νεολαίας του Συνασπισμού (ΣΥΝ). Ήταν υποψήφιος δήμαρχος Αθηναίων στις δημοτικές εκλογές του Οκτωβρίου 2006. Στις 10 Φεβρουαρίου 2008 εξελέγη πρόεδρος του Συνασπισμού (ΣΥΝ). Στις εκλογές του Οκτωβρίου 2009 εξελέγη για πρώτη φορά βουλευτής με τον ΣΥΡΙΖΑ και ανέλαβε πρόεδρος της κοινοβουλευτικής ομάδας. Στις εκλογές του Μαΐου και του Ιουνίου του 2012, ο ΣΥΡΙΖΑ αναδείχθηκε σε δεύτερο κόμμα και ο Αλέξης Τσίπρας κατέλαβε το αξίωμα του αρχηγού της αξιωματικής αντιπολίτευσης. 

Στις εκλογές του Ιανουαρίου του 2015, ο ΣΥΡΙΖΑ αναδείχθηκε πρώτο κόμμα και ο Αλέξης Τσίπρας έγινε πρωθυπουργός της Ελληνικής Δημοκρατίας, συνεργαζόμενος με τους Ανεξάρτητους Έλληνες. Μετά από 5 μήνες διαπραγμάτευσης με τους δανειστές της Ελλάδας, στις 27 Ιουνίου προκήρυξε δημοψήφισμα, για το εάν θα πρέπει να γίνουν αποδεκτοί οι όροι που του πρότειναν, για ένα τρίτο μνημόνιο. Το αποτέλεσμα του δημοψηφίσματος, που έγινε στις 5 Ιουλίου, ήταν 61,31% υπέρ του «ΟΧΙ». Στις 13 Ιουλίου υπέγραψε συμφωνία για ένα τρίτο πρόγραμμα οικονομικής προσαρμογής για την Ελλάδα. Παραιτήθηκε στις 20 Αυγούστου και ορκίστηκε εκ νέου πρωθυπουργός μετά τη νίκη του ΣΥΡΙΖΑ στις εκλογές του Σεπτεμβρίου του 2015. 

Τον Ιούνιο του 2018, υπέγραψε τη συμφωνία των Πρεσπών για την επίλυση του Μακεδονικού ονοματολογικού ζητήματος. Τον ίδιο μήνα συμφωνήθηκε από την Ευρωομάδα σημαντική ελάφρυνση του ελληνικού χρέους και τον Ιούλιο, η ενισχυμένη εποπτεία της χώρας από την Ευρωπαϊκή Επιτροπή, την ΕΚΤ και το ΔΝΤ έως το 2022. Στις 20 Αυγούστου του 2018 ολοκληρώθηκε το τρίτο πρόγραμμα οικονομικής στήριξης της Ελλάδας. 

Μετά το αποτέλεσμα των ευρωεκλογών της 26ης Μαΐου 2019, με το οποίο ο ΣΥΡΙΖΑ ήρθε δεύτερο κόμμα, ο Αλέξης Τσίπρας προκήρυξε πρόωρες βουλευτικές εκλογές για τις 7 Ιουλίου 2019, στις οποίες κέρδισε η Νέα Δημοκρατία, οπότε ο ίδιος επέστρεψε στη θέση του αρχηγού της αξιωματικής αντιπολίτευσης, παραμένοντας πρόεδρος του ΣΥΡΙΖΑ.
Δρύοπας

Στην ελληνική μυθολογία ο Δρύοπας (Δρύοψ) ήταν ο ηγεμόνας και γενάρχης μιας πανάρχαιας προ-ελληνικής φυλής που κατοικούσε στην αρχαία Ελλάδα. Η φυλή αυτή ήταν οι Δρύοπες, που έλαβαν το όνομά τους από αυτόν. Ο Δρύοπας αναφέρεται άλλοτε ως γιος του ποτάμιου θεού - ποταμού Σπερχειού και της Πολυδώρας (κόρης του Δαναού), ενώ άλλοτε ως γιος του θεού Απόλλωνα και της Δίας, κόρης του Λυκάονα. Ως κόρη του Δρύοπα αναφέρεται η Δρυόπη.

Ο Δρύοπας και ο λαός του αρχικά κατοικούσαν στην περιοχή ανάμεσα στα βουνά Οίτη και Παρνασσός, μία άγονη γη που ήταν γνωστή ως Δρυοπίς. Εκδιώχθηκαν όμως από τον Ηρακλή και τους Μαλιείς, που κατέλαβαν την οχυρωμένη πόλη τους στον Παρνασσό, οπότε στη συνέχεια διασκορπίσθηκαν στην Εύβοια, στις Κυκλάδες, στην Πελοπόννησο, ακόμα και στην Κύπρο.
MarsDrive

Το Mars Drive είναι ένα διεθνές μη κερδοσκοπικό διαστημικό ίδρυμα με μέλη σε όλον τον κόσμο και παραρτήματα στη Βόρεια Αμερική, την Ευρώπη, την Αυστραλία και την Ασία. Ο σκοπός του είναι να προωθήσει την άμεση και ενεργό συμμετοχή του ευρέος κοινού στην εποίκηση και εξερεύνηση του διαστήματος.

Το Mars Drive οραματίζεται έναν «ένα διαστημικό πολιτισμό ο οποίος θα επεκτείνει τη ζωή προς τα έξω στο Σύμπαν». Η πρόθεσή του είναι να καταστήσει δυνατή τη γρήγορη εξάπλωση της ανθρωπότητας στο διάστημα, βρίσκοντας υποστηρικτές και βοηθώντας να συλλεχθούν κεφάλαια για την εξάπλωση της διαστημικής οικονομίας.

Προκειμένου να συντηρήσει τον δημόσιο, ιδιωτικό και μη κερδοσκοπικό διαστημικό τομέα, το Mars Drive αποσκοπεί στο να μεταφράσει την ευρείας κλίμακας υποστήριξη για διαστημική εξερεύνηση και εποίκηση σε χρηματοδότηση και παροχή υποτροφιών, περιορισμένων χρηματικών πακέτων (Έρευνα και Ανάπτυξη) και συγκέντρωση κεφαλαίων για ανάπτυξη διαστημικών υποδομών.

Τα προγράμματα προσέγγισης του κοινού του Mars Drive περιλαμβάνουν συμμετοχή στο "Second Life" και στο "MySpace", και επίσης σε μία επιμορφωτική ιστοσελίδα για παιδιά που ονομάζεται "Kids4Mars".

Σήμερα, το MarsDrive σχεδιάζει μια καινούργια διαστημική αποστολή στον Άρη. Ένα αρχικό προσχέδιο έχει ανακοινωθεί ήδη από το 2008. Ο πρώτος του σχεδιασμός αποστολής στον Άρη ήταν το "Mars for Less", το οποίο σχεδιάστηκε από τον Grant Bonin. Το Mars for Less ανασκοπήθηκε από επιστήμονες σε δημοσιεύσεις, όπως για παράδειγμα στο περιοδικό της Βρετανικής Διαπλανητικής Κοινότητας ("Journal of the British Interplanetary Society") και στο περιοδικό «"The Space Review"». Το προσχέδιο επίσης παρουσιάστηκε στο Διεθνές Συνέδριο Διαστημικής Ανάπτυξης ("International Space Development Conference") στο Λος Άντζελες.

To MarsDrive, επίσης, παράγει παιχνίδια, τέχνη, κόμικς και animations που σχετίζονται με το διάστημα και με τον Άρη και αποσκοπούν στο να εγείρουν το ενδιαφέρον σχετικά με την εποίκηση του διαστήματος και του Άρη. Τα μέλη του συμμετέχουν σε συνέδρια όπως το Διεθνές Συνέδριο Διαστημικής Ανάπτυξης ("ISDC- International Space Development Conference") ή το ετήσιο συνέδριο της "Mars Society".
Κήπος Αντωνιάδη

right|thumb|300px|Βίλα Αντωνιάδη
Ο Κήπος Αντωνιάδη και η ομώνυμη Βίλα βρίσκονται στην Αλεξάνδρεια της Αιγύπτου. Ο Κήπος είναι δημόσιο πάρκο και μαζί με τη Βίλα αποτελούν δημοφιλή αξιοθέατα της πόλης. Η Βίλα είναι μια μικρογραφία του ανακτόρου των Βερσαλλιών. Κτίστηκε το 1860 και αποτελεί ιστορικό μνημείο. Η βίλα και το πάρκο ανήκαν στον πάμπλουτο Έλληνα τραπεζίτη σερ Τζον Αντωνιάδη από τη Λήμνο. Το 1918 ο γιος του, Αντώνιος, τα δώρισε στο Δήμο Αλεξανδρείας με τον όρο να φέρουν το όνομα «"Αντωνιάδης"».
Εκάεργος

Στην ελληνική μυθολογία ο Εκάεργος ήταν ένας από τους Υπερβορείους ή Υπερβορέους. Μαζί με τον Όπι ήταν οι πρώτοι που προσέφεραν θυσία στον Απόλλωνα και στην Άρτεμι, στο νησί της Δήλου. Τους είχε ανατεθεί να μεγαλώσουν τα δύο θεϊκά βρέφη, τα οποία αντιστοίχως πήραν και ως επίθετα τα ονόματα των τροφών τους. Πραγματικά, ο Απόλλων και η Άρτεμις αποκαλούνταν με τα τελετουργικά-λατρευτικά επίθετα «Εκά(τ)εργος» και «Όπις». Ο μύθος πλάστηκε προκειμένου να ερμηνευθούν τα επίθετα αυτά.
Νίκος Αναστασιάδης

Ο Νίκος Αναστασιάδης (Πέρα Πεδί Λεμεσού, 27 Σεπτεμβρίου 1946) είναι Ελληνοκύπριος πολιτικός. Από το 2013 είναι πρόεδρος της Κυπριακής Δημοκρατίας. Επιπρόσθετα, έχει διατελέσει Πρόεδρος του Δημοκρατικού Συναγερμού (1997-2013) και βουλευτής (1981-2013).
Εκαμήδη

Στην ελληνική μυθολογία η Εκαμήδη (< "ἑκοῦσα" ("ἑκών", εκούσιος, με δική του θέληση) + "μήδομαι" (σκέφτομαι, συμβουλεύω), «αυτή που θέλει να συμβουλεύει») ήταν σκλάβα του Αχιλλέως, την οποία πήρε ο ήρωας από την Τένεδο, όταν σταμάτησε σε αυτό το νησί στο τέλος του ταξιδιού του για την Τροία και τον Τρωικό Πόλεμο. Η Εκαμήδη ήταν κόρη του Αρσινόου. Από μεταγενέστερους συγγραφείς ωστόσο θεωρήθηκε ότι ήταν σκλάβα του Νέστορα.

Η Εκαμήδη περιγράφεται ως «επιδέξια σαν θεά», «όμορφη» και «υπερήφανη». Στη μεγαλύτερη αναφορά της στην "Ιλιάδα", σερβίρει στον Νέστορα και στον Μαχάονα «Πράμνειον οίνον», ένα ποτό με φαρμακευτικές ιδιότητες.
Ταυτοφωνία

Ταυτοφωνία ή "ουνίσονο" (ιτ. "unisono") είναι ένας μουσικός όρος που γενικά σημαίνει τη συνήχηση, στο ίδιο τονικό ύψος, δύο ή περισσότερων φωνών ή μουσικών οργάνων. Ωστόσο, στην πολυφωνική μουσική της δυτικής Ευρώπης, ο όρος ταυτοφωνία σημαίνει τη συνάντηση δυο ή περισσότερων μελωδικών γραμμών στον ίδιο φθόγγο και μ’αυτήν την έννοια παίρνει μια ιδιαίτερη θέση στη μουσική ορολογία της δυτικοευρωπαϊκής πολυφωνικής παραδόσεως, γιατί προϋποθέτει συνήχηση δύο ή περισσότερων μελωδικών γραμμών, που κινούνται παράλληλα ή μια προς την άλλη και διατηρούν τη μελωδικότητα τους, αν και όχι υποχρεωτικά, και τη ρυθμική τους αυτοτέλεια.
Δρύας

Στην ελληνική μυθολογία με το όνομα Δρύας αναφέρονται τα ακόλουθα οκτώ πρόσωπα:

# Γιος του θεού Άρη και αδελφός του Τηρέα. Ο Δρύας έλαβε μέρος στο κυνήγι του Καλυδώνιου Κάπρου. Ο Τηρέας, όταν κάποτε έμαθε, ύστερα από προφητικά «σημεία», ότι ο γιος του Ίτυς θα σκοτωνόταν από συγγενικό χέρι, υποψιάσθηκε τον Δρύα, καθώς νόμισε ότι ο Δρύας με τον τρόπο αυτό θα επεδίωκε να σφετερισθεί τον θρόνο. Με βιασύνη λοιπόν σκότωσε τον Δρύα για να προλάβει να αποσοβήσει τον φόνο. Τελικώς όμως τον Ίτυν τον σκότωσε η Πρόκνη (βλ.λ.), ενώ ο Δρύας δεν είχε κανένα τέτοιο σχέδιο και ήταν εντελώς αθώος.
# Γιος του βασιλιά των Εδωνών Λυκούργου. Ο Νέστορας τον αποκαλεί «ποιμένα λαού» ("Ιλιάδα", Α 263). Σκοτώθηκε όταν ο πατέρας του τρελάθηκε και τον είδε σαν βλαστό κισσού, του ιερού φυτού του θεού Διονύσου, του οποίου τη λατρεία ο Λυκούργος προσπαθούσε να εξαλείψει. Ο Λυκούργος έκοψε τη μύτη, τα αυτιά και τα δάχτυλα του Δρύα. Τότε η γη της Θράκης ξεράθηκε από τη φρίκη και ένας μάντης προέβλεψε ότι η γη θα παρέμενε ξηρή και άγονη όσο θα ζούσε ο Λυκούργος, κι έτσι ο λαός του τον έβαλε και τον κομμάτιασαν άγρια άλογα. Μετά τον θάνατο του Λυκούργου, ο Διόνυσος απέσυρε την κατάρα του και η γη ξανάγινε εύφορη.
# Ο παππούς του προηγούμενου, πατέρας του Λυκούργου.
# Ο ένας από τους μνηστήρες της Παλλήνης ή Παλλάνης, που σκοτώθηκε από τον Κλείτο, τον μετέπειτα σύζυγο της Παλλήνης.
# Ο πατέρας του Αμφιλόχου.
# Ο ένας από τους 50 «Αιγυπτιάδες», όπως είναι γνωστοί οι γιοι του Αιγύπτου. Παντρεύτηκε την Ευρυδίκη, μία από τις 50 Δαναΐδες, που τον δολοφόνησε την πρώτη νύχτα του γάμου, όπως έπραξαν και οι άλλες 48 από τις αδελφές της.
# Στρατιωτικός αρχηγός από την Τανάγρα, που μαζί με χίλιους τοξότες πήγε να βοηθήσει στην άμυνα των Θηβών κατά των «Επτά επί Θήβας». Αυτός ο Δρύας σκοτώθηκε σε μάχη αυτής της εκστρατείας από άγνωστο χέρι.
# Πολεμιστής στο ελληνικό στρατόπεδο κατά τον Τρωικό Πόλεμο. Σκοτώθηκε από τον Δηίφοβο.
Αθερίων

Ο Αθερίων ήταν ήρωας της Ελληνικής μυθολογίας.

Ήταν αδελφός του Πατρέα και γιος του Πρευγένη. Βασιλικής καταγωγής ήρθε και εγκαταστάθηκε στην Αχαΐα μαζί με τον πατέρα του και τον αδελφό του διωγμένοι από την Σπάρτη. Όπως μας αναφέρει ο Παυσανίας στην αρχαία Πάτρα έξω από την αγορά της πόλης , σε πύλη, υπήρχαν επίχρυσα αγάλματα του Πατρέα και του Αθερίωνος σε παιδική ηλικία και του πατέρα τους Πρευγένη.
Οικογένεια Λόντου

Η Οικογένεια Λόντου ήταν παλιά αρχοντική οικογένεια της Αχαΐας, μέλη της οποίας διακρίθηκαν στους απελευθερωτικούς αγώνες του ’21 και στην πολιτική ζωή του τόπου. Η καταγωγή της οικογένειας ήταν από το Φανάρι της Κωνσταντινούπολης, μετά την άλωση της οποίας από τους Οθωμανούς, αναγκάστηκε να εγκαταλείψει για να εγκατασταθεί στις ενετικές κτήσεις της νοτίου Ελλάδας, και συγκεκριμένα στον Κάλανο των Νεζερών. Γενάρχης της οικογένειας θεωρείται ο Γκολφίνος Λόντος.

Εκεί κατείχαν οικογενειακό πύργο, του οποίου τα ερείπια σώζονται ακόμα και στις μέρες μας. Διατηρούσαν ιππικό και πυροβολικό και βοηθούσαν τους Ενετούς εναντίον των Τούρκων. Τα περισσότερα μέλη της οικογένειας διετέλεσαν πρόξενοι της Ενετίας καθώς και πρόκριτοι της περιοχής, αν και πολλές φορές λόγω των αυθαιρεσιών αυτών, ο λαός προκαλούσε εξεγέρσεις. Με την συνθήκη του Πασάροβιτς (1718) οι Ενετοί παραχώρησαν τα κατεχόμενα τμήματα στους Τούρκους με αποτέλεσμα οι Λόντοι να κατέλθουν στα πεδινά μέρη της Αχαΐας και να εγκατασταθούν στη Βοστίτσα (σημερινό Αίγιο) και στην Πάτρα.

Έτσι απο τον 18ο αιώνα η οικογένεια Λόντου χωρίστηκε σε δύο κλάδους:

* Στον κλάδο των Πατρών
* Στον κλάδο της Βοστίτσας

Προεπαναστατικώς ο κλάδος της Βοστίτσας ήταν ο ισχυρότερος με επιρροή σε όλη την Πελοπόννησο. Μέχρι τα μέσα του 19ου αιώνα διαδραμάτισε καθοριστικό ρόλο στα πολιτικά πράγματα της χώρας, όμως μετά την αυτοκτονία του Ανδρέα Λόντου, επήλθε η φυσική πολιτική και οικονομική παρακμή. Τα σκήπτρα πήρε ο κλάδος των Πατρών, του οποίου μέλη συνέχισαν να διαδραματίζουν ρόλο στην πολιτική ζωή του τόπου μέχρι και το 1955, οπότε και πέθανε το τελευταίο σπουδαίο μέλος της οικογένειας, ο πρώην πρωθυπουργός Δημήτριος Μάξιμος. Στον πνευματικό χώρο την οικογένεια αντιπροσώπευε επάξια ο ποιητής και ιστορικός του Αιγίου Νύσης Μεταξάς-Μεσσηνέζης, δισσέγονος της Μαρίας Λόντου, αδελφής του Ανδρέα Σ. Λόντου.

Μέλη της οικογένειας που διακρίθηκαν πριν κατέλθουν στην Πάτρα και τη Βοστίτσα ήταν:

* Γκολφίνος Λόντος, γενάρχης της οικογένειας και κτηματίας.
:* Ανδρούτσος Λόντος, πρόκριτος, κτηματίας, πρόξενος των Ενετών και γιος του Γκολφίνου.
::* Γκολφίνος Ανδρ. Λόντος, γιος του Ανδρούτσου, πρόκριτος, κτηματίας, πρόξενος των Ενετών και γενάρχης του κλάδου της Βοστίτσας.
Δήμος Ορμύλιας

Ο Δήμος Ορμύλιας ήταν ένας δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Πολυγύρου. Είχε (πραγματικό) πληθυσμό 4.745 κατοίκους (απογρ. 2001). Έδρα του ήταν η Ορμύλια. Προήλθε από τη συγχώνευση το 1999 των Κοινοτήτων Ορμύλιας και Μεταμόρφωσης. Στο δήμο περιλαμβάνονταν:
: Δ.δ. Ορμυλίας [ 4.033 ] 
::* η Ορμύλια [ 3.272 ] 
::* το Βατοπέδιο [ 236 ] 
::* ο Ευαγγελισμός της Θεοτόκου [ 124 ] 
::* η Νέα Σερμύλη [ 43 ] 
::* το Νησί [ 31 ] 
::* ο Όσιος Αρσένιος [ 14 ] 
::* η Παραλία Βατοπεδίου [ 40 ] 
::* τα Ψακούδια [ 273 ] 
: Δ.δ. Μεταμορφώσεως [ 712 ] 
::* η Μεταμόρφωση [ 692 ] 
::* το Μετόχι [ 20 ]
Βασίλειος Πατρίκιος

Ο Βασίλειος Πατρίκιος (1847 - 1929) ήταν Έλληνας ιατρός.

Σπούδασε στο Πανεπιστήμιο Αθηνών και στη συνέχεια μετέβη στο Παρίσι για την ολοκλήρωση των σπουδών του. Μετά το τέλος τους επέστρεψε στην Αθήνα, όπου και ανέλαβε γενικός γραμματέας του Ελληνικού Ερυθρού Σταυρού (1883). Επίσης διετέλεσε μέλος του τότε Ιατροσυμβουλίου (1892).

Έγραψε πολλά συγγράμματα, κυρίως περί λοιμωδών νόσων και απολυμαντικών, κατόπιν των οποίων κατέστη επιτακτική η ανάγκη δημιουργίας ιδιαίτερου νοσοκομείου στην Αθήνα.
Σημαία της Βρέμης

thumb|Σημαία του κρατιδίου της Βρέμης, διαστάσεις 2:3
Η Σημαία της Βρέμης (γερμανικά: "Bremische Flagge") είναι η επίσημη σημαία και το έμβλημα της πόλης της Βρέμης και της περιοχής της Ελεύθερης Χανσεατικής πόλης της Βρέμης, η οποία είναι ομόσπονδο κρατίδιο της Γερμανίας. Η σημαία της Βρέμης καθιερώθηκε το 1952. Η σημαία του κρατιδίου (Staatsflagge, με το ψευδώνυμο "Speckflagge", που σημαίνει "Σημαία μπέικον") ή αλλιώς αστική σημαία, την οποία χρησιμοποιούν κυρίως οι πολίτες, είναι απλούστερη στη μορφή, όμως δημοφιλής.
Αλίαρτος

Η Αλίαρτος είναι κωμόπολη και έδρα του ομώνυμου δήμου στην Περιφερειακή Ενότητα Βοιωτίας, της περιφέρειας Στερεάς Ελλάδας. Έχει πληθυσμό 4.402 κατοίκους, βρίσκεται στο κέντρο της περιφερειακής ενότητας και σε απόσταση 23 χλμ. νότια της Λιβαδειάς, ενώ σε επίπεδο Δήμου καταλαμβάνει 256.507 στρέμματα, μετά την εφαρμογή του Προγράμματος Καλλικράτης και τη συνένωση με τον πρώην Δήμο Θεσπιέων.

Στην Αλίαρτο βρίσκονταν τα γραφεία και οι εγκαταστάσεις της αγγλικής Εταιρείας που αποξήρανε τη λίμνη της Κωπαΐδας. Τα γραφεία, όπως και οι κατοικίες του προσωπικού βρίσκονται μέσα σ' ένα μεγάλο ανθοστόλιστο πάρκο, γνωστό ως "κήποι". Από το 1953 η κωπαϊδική γη εξαγοράστηκε από το Ελληνικό Δημόσιο και περιήλθε στα χέρια των αγροτών.
Φυτοπαθολογία

Φυτοπαθολογία είναι η σύνθετη Γεωπονική και Βιολογική επιστήμη, που έχει ως αντικείμενο μελέτης τις ασθένειες των καλλιεργούμενων φυτών, σύνθετη λόγω του αντικειμένου της, αλλά και των απαιτήσεων της σύγχρονης Γεωργίας.

Η Φυτοπαθολογία ανήκει στην ευρύτερη έννοια της Φυτοπροστασίας, όπως ανήκουν η Γεωργική Εντομολογία, η Νηματοδολογία, η Ακαρεολογία, η Ζιζανιολογία και η Γεωργική Φαρμακολογία. Επίσης, η Φυτοπαθολογία εμπεριέχει πολλές βιολογικές επιστήμες, όπως είναι η Μυκητολογία, η Βακτηριολογία, η Ιολογία, η Συστηματική και η Γενική Βοτανική. Όλοι αυτοί οι επιμέρους κλάδοι της Φυτοπαθολογίας προέρχονται από την μελέτη των παθογόνων αίτιων των ασθενειών των φυτών. 

Η ταχύτατη ανάπτυξη των βιολογικών επιστημών επιβάλλει ακόμη περισσότερο τη διασύνδεση της Φυτοπαθολογίας με τις σύγχρονες επιστημονικές εξελίξεις, διότι η εμπεριστατωμένη μελέτη της Φυσιολογίας του Παρασιτισμού, δηλαδή έρευνες σχετικές με την Αλληλεπίδραση Ξενιστή-Παθογόνου, απαιτούν πλήρη γνωστική εξοικείωση με τη Φυσιολογία, Μορφολογία, Ιστολογία και Κυτταρολογία των φυτών ως και τις βασικές γνώσεις Μοριακής Βιολογίας και Βιοχημείας. Η καθοριστική συμβολή του περιβάλλοντος στην εμφάνιση, ανάπτυξη και επέκταση των παρασιτικών ασθενειών αλλά και στην εκδήλωση των μη παρασιτικών ασθενειών επιβάλλουν τη διασύνδεση της Φυτοπαθολογίας με την Αγρομετεωρολογία, Εδαφολογία, Λιπασματολογία, Διατροφή των Φυτών και άλλες συναφείς επιστήμες.
Κανάριος πεύκη

Η Κανάριος πεύκη (επιστ. Pinus canariensis - Πεύκη η κανάριος), είναι είδος του γένους "Πεύκη" ("Pinus"), της οικογένειας των Πευκοειδών (Pinaceae), και εντόπιο στα κεντρικά και δυτικά νησιά του νησιωτικού συμπλέγματος των Καναρίων Νήσων και συγκεκριμένα στα νησιά Γκραν Κανάρια, Τενερίφη, Γκομέρα, Ιέρρο, Λα Πάλμα στον Ατλαντικό. Είναι ένα υποτροπικό είδος πεύκου και δεν ανέχεται χαμηλότερες θερμοκρασίες και παγετούς των -6oC και -10οC. Στη φυσική του περιοχή, αναπτύσσεται κάτω από εξαιρετικά ποικίλες βροχερές συνθήκες, ξεκινώντας με λιγότερο των 300 mm βροχή, έως και με αρκετές χιλιάδες mm, περισσότερο δε κατά τη διάρκεια των διαφορών συλλήψεως ποσοτήτων ομίχλης από το φύλλωμα. Υπό θερμές συνθήκες, είναι ένα απ' τα πιο ξηρανθεκτικά πεύκα, επιβιώνοντας ακόμη και με λιγότερα από 200 mm το χρόνο.
Βασίλης Λέκκας

Ο Βασίλης Λέκκας (Άνω Μητρούσι Σερρών, 13 Οκτωβρίου 1960) είναι Έλληνας τραγουδιστής
Εκατόγχειρες

Στην ελληνική μυθολογία οι Εκατόγχειρες ήταν τέρατα, παιδιά του Ουρανού και της Γαίας.

Οι Εκατόγχειρες ήταν τρεις: ο Βριάρεως ή Αιγαίων, ο Κόττος και ο Γύγης. Το όνομά τους οφείλεται στο ότι είχαν εκατό χέρια ο καθένας. Επιπλέον, ο κάθε Εκατόγχειρας είχε 50 κεφάλια και ήταν γιγαντόσωμος. Η δύναμή τους ήταν υπερφυσική. Μόλις γεννήθηκαν οι Εκατόγχειρες, ο πατέρας τους τους έκλεισε στα βάθη της γης. Από εκεί τους ελευθέρωσε ο Δίας για να τον βοηθήσουν κατά την Τιτανομαχία. Αφού οι Τιτάνες νικήθηκαν, ο Δίας τους έκλεισε στα Τάρταρα και έβαλε τους Εκατόγχειρες να τους φυλάγουν. Τα τεράστια αυτά όντα με τη μεγάλη δύναμη ήταν προσωποποιήσεις των βίαιων φυσικών φαινομένων.
Έλειος

Στην ελληνική μυθολογία ο Έλειος ήταν ο μικρότερος σε ηλικία γιος του Περσέως και της Ανδρομέδας. Ο Έλειος γεννήθηκε στις Μυκήνες. Συνόδευσε τον Αμφιτρύωνα στη νήσο Τάφο (πιθανώς το σημερινό Μεγανήσι) στην εκστρατεία του κατά των Τηλεβοών, με άλλους συμμάχους τον βασιλιά του Θορικού Αττικής Κέφαλο, τον βασιλιά των Φωκέων Πανοπέα και τον Κρέοντα. Η συμμαχία αυτή κατενίκησε τους Τηλεβόες (Ηρόδοτος Ε 59, Πινδ. "Νεμ." Χ 14, Απολλόδωρος Β 4-7). Ο Κέφαλος και ο Έλειος μοιράσθηκαν την εξουσία στην Τάφο μετά τη νίκη.
Ελεφήνορας

Στην ελληνική μυθολογία ο Ελεφήνορας (Ελεφήνωρ < "ἐλεφαίρομαι" (απατώ, αφανίζω, καταστρέφω) (απαρ.αορ. ἐλεφῆραι) + "ἠνορέη" (ανδρεία), "ο ανδρείος καταστροφέας" είτε "ο άνδρας που αφανίζει) ήταν γιος του Χαλκώδοντα και εγγονός του Άβαντα, τον οποίο και διαδέχθηκε ως βασιλιάς των Αβάντων.

Μια μέρα ο Ελεφήνορας, βλέποντας ένα δούλο να ασεβεί προς τον παππού του, έτρεξε και τον χτύπησε. Φαίνεται όμως ότι έγινε κάποια πάλη, καθώς ένα από τα χτυπήματα του Ελεφήνορα βρήκε κατά λάθος τον γερο-Άβαντα αντί τον δούλο και τον σκότωσε. Εξαιτίας αυτού του φόνου, ο Ελεφήνορας εγκατέλειψε την Εύβοια. Αργότερα, τον βρίσκουμε ως ένα από τους μνηστήρες της Ωραίας Ελένης, οπότε και έλαβε μέρος στον Τρωικό Πόλεμο αφού ήταν δεσμευμένος από τον σχετικό όρκο. Στην εκστρατεία αυτή συμμετέσχε επικεφαλής των Αβάντων με σαράντα πλοία. Επειδή όμως του απαγορευόταν να πατήσει στο έδαφος της Ευβοίας (για τον φόνο του παππού του), προκειμένου να συγκεντρώσει τον στρατό του ανέβηκε πάνω σε ένα βράχο που απείχε λίγο από τις ακτές της, και από εκεί μίλησε στους συμπατριώτες του.

Κατά τη διάρκεια του Τρωικού Πολέμου, ο Ελεφήνωρ είχε ως βοηθούς του τους αδελφούς Ακάμαντα και Δημοφώντα, που είχαν σταλεί από τον πατέρα τους, τον Θησέα, σε αυτόν. Για το τέλος του Ελεφήνορα υπάρχουν αρκετές διαφορετικές εκδοχές: Κατά τον Όμηρο, τον σκότωσε ο Αγήνορας ο Τρωαδίτης μπροστά από τα τείχη της Τροίας, ενώ άλλες παραδόσεις αναφέρουν ότι ο Ελεφήνωρ επέζησε μετά την άλωση της Τροίας και εγκαταστάθηκε στους Οθωνούς, από όπου όμως τον έδιωξε ένα φίδι. Τότε πήγε στην Ήπειρο, στην Αβαντία. Αλλά και η πρώτη εκδοχή λέει ότι οι σύντροφοί του πήγαν στην Ήπειρο και ίδρυσαν την πόλη Απολλωνία στην ακτή της Αδριατικής.
Ελικάονας

Στην ελληνική μυθολογία ο Ελικάονας (Ελικάων) ήταν γιος του Τρωαδίτη Αντήνορα και της Θεανώς, δηλαδή ένας από τους Αντηνορίδες. Ο Ελικάων πήρε ως σύζυγό του την πριγκήπισσα Λαοδίκη, μία από τις κόρες του βασιλιά της Τροίας Πριάμου (κατ' άλλους όμως η Λαοδίκη ήταν σύζυγος του Τηλέφου). Μετά την άλωση της Τροίας, ο Ελικάων σώθηκε μαζί με άλλα αδέλφια του από τον Οδυσσέα και συνόδευσε τον Αντήνορα και τον Πολυδάμαντα στη βόρειο Ιταλία. Στην ιστορική αρχαιότητα, στους Δελφούς έδειχναν την υποτιθέμενη "πυγμή" (γροθιά) του Ελικάονα, την οποία διατηρούσαν ως αφιέρωμα στο ιερό.
Αμφικτύονας

Στην ελληνική μυθολογία ο Αμφικτύονας (Αμφικτύων) ήταν γιος του Δευκαλίωνα και της Πύρρας, και αδελφός του Έλληνα. Οι γονείς του, που βασίλευαν στη Θεσσαλική Φθία, θεωρούνταν οι γενάρχες των Ελλήνων. Κατά το «Πάριον Χρονικόν», ο Αμφικτύων βασίλευσε αρχικώς στις Θερμοπύλες (Λοκρίδα) και ύστερα στην Αθήνα. Ως σύζυγός του αναφέρεται η Χθονοπάτρα.

Ως βασιλιάς της Λοκρίδας, απέκτησε ένα γιο, τον Φύσκο, που έγινε πατέρας του Λοκρού, γενάρχη των Λοκρών. Ο Παυσανίας (Ι΄ 8, 1) αναφέρει την παράδοση ότι ο Αμφικτύονας είχε ιδρύσει την Πυλαία Αμφικτιονία κοντά στις Θερμοπύλες. Κατά τους αττικούς μύθους όμως ("Βιβλιοθήκη Απολλοδώρου" Γ 14, 6, Παυσανίας Α΄ 2, 6) ο Αμφικτύονας δεν ήταν γιος του Δευκαλίωνα, ούτε καταγόταν από τη Θεσσαλία ή τη Λοκρίδα. Αναφέρεται ως αυτόχθονας από την Αττική, και βασίλευσε στην Αθήνα επί 12 χρόνια εκθρονίζοντας τον πεθερό του Κραναό, ώσπου να εκθρονισθεί και ο ίδιος από τον Εριχθόνιο. Κατά τη διάρκεια της βασιλείας του Αμφικτύονα, ο Πήγασος, ένας ιερέας του Διονύσου στις Ελευθερές, εισήγαγε τη λατρεία του θεού αυτού στην Αθήνα.
Εναροφόρος

Στην ελληνική μυθολογία ο Εναροφόρος ήταν γιος του Ιπποκόοντα, δηλαδή ένας από τους 12 «Ιπποκοωντίδες». Ο Εναροφόρος θέλησε να απαγάγει με τη βία τη, νεαρή τότε, εξαδέλφη του Ωραία Ελένη. Για τον λόγο αυτό, ο πατέρας της και θείος του Εναροφόρου, ο Τυνδάρεως, προκειμένου να προστατεύσει τη θυγατέρα του την εμπιστεύθηκε στον Θησέα (κατ' άλλους ο Θησέας και ο Πειρίθους απήγαγαν την Ελένη). Ο Εναροφόρος αναφέρεται στη "Βιβλιοθήκη Απολλοδώρου".
Ισαάκ Ρούζβελτ

Ο Ισαάκ Ρούζβελτ (29 Σεπτεμβρίου 1790 – 24 Δεκεμβρίου 1863) ήταν Αμερικανός επιχειρηματίας.
Εύφημος

Στην ελληνική μυθολογία με το όνομα Εύφημος αναφέρεται κυρίως ένας Βοιωτός ήρωας που πήρε μέρος στην Αργοναυτική Εκστρατεία. Ο Εύφημος ήταν γιος του θεού Ποσειδώνα και της Μηκιονίκης, κόρης του Ωρίωνα. Σύμφωνα με άλλη παράδοση, μητέρα του Ευφήμου ήταν η Ευρώπη, όχι η γνωστή ερωμένη του Δία, αλλά η κόρη του Τιτυού. Σε τοπική τέλος παράδοση του Ορχομενού, μητέρα του ήταν η Κελαινώ.

Ο Εύφημος είχε προικισθεί από τον πατέρα του, θεό της θάλασσας, με το υπερφυσικό προνόμιο να μπορεί να περπατά πάνω στα κύματα. Πήρε μέρος στους ταφικούς αγώνες «άθλα επί Πελία» (βλ.λ. Πελίας), όπου νίκησε στο αγώνισμα της αρματοδρομίας. Ο Παυσανίας γράφει (Ε΄ 17, 9) ότι ο Εύφημος απεικονιζόταν στη «λάρνακα του Κυψέλου», στην Ολυμπία.

Κάποιες παραδόσεις αναφέρουν ότι ο Εύφημος κατοικούσε στο Ταίναρο, όπου υπήρχε ιερό του Ποσειδώνα. Στην Αργοναυτική Εκστρατεία, όταν οι Αργοναύτες αντιμετώπιζαν τις Συμπληγάδες Πέτρες, ο Εύφημος ήταν ο Αργοναύτης που άφησε το περιστέρι να πετάξει ανάμεσα στις πέτρες, ενέργεια που τους έδωσε τη δυνατότητα να τις διασχίσουν και αυτοί με την «Αργώ». Στην Τριτωνίδα λίμνη ο Εύφημος πήρε από τα χέρια του Τρίτωνα τον βώλο γης, κάτι που σήμαινε ότι οι απόγονοί του θα πήγαιναν στην Κυρηναϊκή. Πραγματικά, ο Βάττος, ο ιδρυτής της αποικίας στην Κυρήνη, θεωρείται απόγονός του. Ο Εύφημος έριξε στη μέση του Αιγαίου Πελάγους τον βώλο γης που είχε πάρει από τον Τρίτωνα, και από αυτό δημιουργήθηκε η νήσος Θήρα.

Κατά μία εκδοχή σύζυγος του Ευφήμου ήταν η Λαονόμη, κόρη του Αμφιτρύωνα και της Αλκμήνης, δηλαδή ετεροθαλής αδελφή του Ηρακλή. Αλλά και στη Λήμνο, από όπου πέρασε ως Αργοναύτης, ο Εύφημος απέκτησε ένα γιο από τη ντόπια γυναίκα Λαμάχη, τον Λευκοφάνη. Τα όποια παιδιά του Ευφήμου στη Λήμνο διώχθηκαν από τους Τυρρηνούς. Ερμηνεύεται έτσι η μεγάλη περιοδεία του Ευφήμου και η ίδρυση αποικιών στα μέρη από τα οποία πέρασε.
Δήμος Τορώνης

Ο Δήμος Τορώνης ήταν δήμος του νομού Χαλκιδικής που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Σιθωνίας. Είχε έκταση 193.373 στρέμματα και (πραγματικό) πληθυσμό 4.036 κατοίκους. Η θέση του ήταν στο νότιο τμήμα της κεντρικής χερσονήσου του νομού, μεταξύ του κόλπου της Κασσάνδρας ή Τορωναίου και του κόλπου του Αγίου Όρους ή Σιγγιτικού. Απαρτιζόταν από δύο Δημοτικά διαμερίσματα, της Συκιάς και της Σάρτης. 'Εδρα του Δήμου ήταν η Συκιά.

Στο δήμο περιλαμβάνονταν:
: Δ.δ. Συκιάς [ 2.879 ]
::* η Συκιά [ 2.353 ]
::* το Βαλτί [ 151 ]
::* η Δεστενίκα [ 30 ]
::* το Καλαμίτσι [ 9 ]
::* ο Κουφός [ 2 ]
::* η Παραλία Συκιάς [ 37 ]
::* το Πηγαδάκι [ 26 ]
::* τα Πλατάνια [ 38 ]
::* η Τορώνη [ 233 ]
: Δ.δ. Σάρτης -- η Σάρτη [ 1.157 ]

Τορωνης
Καλλιπάτειρα

Η Καλλιπάτειρα, κόρη του Ολυμπιονίκη Διαγόρα του Ρόδιου, ήταν η πρώτη γυναίκα της αρχαιότητας που μπήκε μέσα σε αθλητικό χώρο και παρακολούθησε τους αρχαίους Ολυμπιακούς Αγώνες.
Γιώργος Μπαλογιάννης

Ο Γιώργος Μπαλογιάννης (Θεσσαλονίκη, 17 Ιανουαρίου 1971) είναι Έλληνας πρώην διεθνής καλαθοσφαιριστής. Διαθέτοντας ύψος 1,98 μέτρων αγωνιζόταν στη θέση του σούτιγκ γκαρντ.
Εγκεφαλική διάσειση

Εγκεφαλική διάσειση είναι η παροδική λειτουργική διαταραχή του εγκεφάλου, χωρίς βλάβη των εγκεφαλικών κυττάρων, που προκαλείται από τραυματισμό της κεφαλής. Δύο είναι τα χαρακτηριστικά της: 1) η άμεση απώλεια της συνείδησης (που διαρκεί από κάποια δευτερόλεπτα μέχρι το πολύ 1 ώρα), 2) η αμνησία μετά το ατύχημα για μια χρονική περίοδο που ποικίλλει σε διάρκεια. Αυτά τα δύο στοιχεία αποτελούν τη βάση της διάγνωσης.

Όταν ο ασθενής αρχίζει να ανακτά τις αισθήσεις του, περνά από ένα συγχυτικό στάδιο, ενώ, όταν αποκτήσει διαύγεια συνείδησης, παρουσιάζει τάση προς εμετό. Αργότερα, εμφανίζονται μετατραυματικές διαταραχές οι οποίες μπορεί να διαρκέσουν από λίγες ημέρες μέχρι και μερικούς μήνες. Οι παθόντες παραπονούνται για κεφαλαλγίες, ιλίγγους, αδυναμία συγκέντρωσης στην εργασία τους, μεγάλη κόπωση, ενώ τους διακρίνει μια ευερεθιστότητα.

Η ένταση των συμπτωμάτων, ορισμένες φορές είναι τόσο μεγάλη, ώστε ορισμένοι ασθενείς να μην μπορούν να αναλάβουν την εργασία τους για πολλές εβδομάδες μετά το ατύχημα.
Κατερίνα Νταβίνιο

Η Κατερίνα Νταβίνιο ("Caterina Davinio") είναι Ιταλίδα ποιήτρια και συγγραφέας, καλλιτέχνιδα σε πολυμέσα (φωτογραφία, βίντεο, υπολογιστές και στο Διαδίκτυο).
Γεώργιος Πάτσης

Ο Γεώργιος Πάτσης (1903 - 23 Απριλίου 1978) ήταν Έλληνας ιεράρχης. Υπήρξε Μητροπολίτης Καλαβρύτων και Αιγιαλείας από το 1957 ως το θάνατό του.
Λάχεση

Η Λάχεση (Λάχεσις) ήταν μία από τις τρεις Μοίρες της ελληνικής μυθολογίας. Ήταν η μεσαία αδελφή, οι άλλες δύο ήταν η Κλωθώ και η Άτροπος. Σύμφωνα με τη "Θεογονία" του Ησίοδου ήταν κόρες της Νύχτας. Σύμφωνα με άλλη πηγή όμως ήταν κόρες της Θέμιδος και του Δία.

Η Λάχεση αντιπροσώπευε το μέλλον της ζωής των ανθρώπων, επειδή το τέλος, σύμφωνα με τη φύση, εκδηλώνεται σε όλα τα πράγματα. Όριζε τη διάρκεια της ζωής του κάθε ανθρώπου μετρώντας με το ραβδί της.
Κλωθώ

Η Κλωθώ ήταν η νεώτερη από τις τρεις Μοίρες της ελληνικής μυθολογίας. Οι άλλες δύο ήταν η Λάχεση και η Άτροπος. Σύμφωνα με τη Θεογονία του Ησίοδου ήταν κόρες της Νύχτας, ωστόσο στο ίδιο κείμενο, από μεταγενέστερη ίσως προσθήκη, αναφέρονται ως κόρες της Θέμιδος και του Δία. 

Η Κλωθώ αντιπροσωπεύει το παρόν στη ζωή των ανθρώπων και θεωρείται η μεγαλύτερη και η σπουδαιότερη από τις άλλες δύο. Πιστευόταν ότι έκλωθε με τη ρόκα της το νήμα της ζωής του κάθε ανθρώπου, το πεπρωμένο του, που τον συνόδευε μέχρι το θάνατό του. Λάμβανε επίσης σημαντικές αποφάσεις, όπως το πότε ένας άνθρωπος θα γεννηθεί, και άρα επηρέαζε σε μεγάλο βαθμό τις ανθρώπινες ζωές. Μάλιστα, η δύναμή της της επέτρεπε να επιλέγει ποιος θα πεθάνει και ποιος θα σωθεί ή θα επιστρέψει στη ζωή, όπως στο μύθο του Πέλοπα.

Όπως και οι αδελφές της, έχει σημαντική συμβολή στη μυθολογία. Επίσης αναφέρεται ότι οι Μοίρες μαζί με τον Ερμή, δημιούργησαν το ελληνικό αλφάβητο. Παρότι θεές, αναφέρονται πιο συχνά ως φορείς του πεπρωμένου.
Ντάνι Γκαρθία

Ο Ντάνιελ Γκαρθία Λάρα, γνωστός πιο απλά και ως Ντάνι Γκαρθία (γεννημένος στις 22 Δεκεμβρίου 1974 στην πόλη Σερδανιόλα) είναι Ισπανός παλαίμαχος διεθνής ποδοσφαιριστής που αγωνιζόταν στο χώρο της επίθεσης. Κατά τη διάρκεια της πολυετούς καριέρας του, ο Ντάνι Γκαρθία φόρεσε τις φανέλες ιστορικών ομάδων της Ευρώπης όπως η Ρεάλ Μαδρίτης και η Μπαρτσελόνα. Αγωνίστηκε στα πρωταθλήματα της Ισπανίας, της Ελλάδας και της Τουρκίας.